དེ་ཡང་རྒྱལ་ཡོངས་མི་རིགས་ཁག་གི་མི་དམངས་དང་འདྲ་བར་བོད་མི་དམངས་ལ་རྒྱལ་ཁབ་ཀྱི་རྩ་ཁྲིམས་དང་བཅའ་ཁྲིམས་ནང་གཏན་འབེབས་བྱས་པའི་དབང་ཆ་ཚང་མ་ལོངས་སུ་སྤྱོད་རྒྱུ་ཡོད་ཅིང་།རྫོང་དང་།ཤང་།གྲོང་རྡལ་བཅས་ཀྱི་མི་དམངས་འཐུས་མི་ཚོགས་ཆེན་གྱི་འཐུས་མི་ཁྲིམས་ལྟར་ཐད་ཀར་འདེམས་ཆོག་པ་མ་ཟད་འཐུས་མི་དེ་དག་གིས་རྒྱལ་ཡོངས་དང་།ཞིང་ཆེན།རྫོང་བཅས་ཀྱི་མི་དམངས་འཐུས་མི་ཚོགས་ཆེན་ལ་ཞུགས་ཏེ་དམངས་ཚོགས་ཀྱི་རེ་འདོད་དང་རྒྱལ་ཁབ་ཀྱི་དོན་ཆེན་ལ་སྟོབས་ཤུགས་འབུལ་བཞིན་པ་ཡིན།གཞན་ཡང་རྒྱལ་ཁབ་ཀྱིས་མི་རིགས་སྲིད་ཇུས་ལག་བསྟར་ཡོང་བར་ཁག་ཐེག་བྱ་ཆེད།འབྲེལ་ཡོད་བཅའ་ཁྲིམས་ཀྱང་གཏན་འབེབས་གནང་ཡོད་དེ།དཔེ་བཞག་ན་མི་རིགས་ས་ཁོངས་རང་སྐྱོང་བཅའ་ཁྲིམས་སོགས་གཏན་འཁེལ་དང་ལག་བསྟར་བྱས་ཡོད་པ་རེད།